CELEX: 62018TN0720
Language: el
Date: 2018-12-10 00:00:00
Title: Υπόθεση T-720/18: Προσφυγή της 10ης Δεκεμβρίου 2018 — AMVAC Netherlands κατά EFSA

18.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/40
            
         
      Προσφυγή της 10ης Δεκεμβρίου 2018 — AMVAC Netherlands κατά EFSA
      (Υπόθεση T-720/18)
      (2019/C 65/52)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: AMVAC Netherlands BV (Άμστερνταμ, Κάτω Χώρες) (εκπρόσωποι: C. Mereu, M. Grunchard και S. Englebert, δικηγόροι)
      
         Καθής: Ευρωπαϊκή Αρχή για την Ασφάλεια των Τροφίμων (EFSA)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της EFSA της 1ης Οκτωβρίου 2018, που κοινοποιήθηκε στην προσφεύγουσα στις 2 Οκτωβρίου 2018, σχετικά με την εκτίμηση επί των υποβληθέντων αιτημάτων εμπιστευτικότητας όσον αφορά την αίτηση για ανανέωση της εγκρίσεως του Ethoprophos ως δραστικής ουσίας.
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τρεις λόγους.
      
                  1.
               
               
                  Με τον πρώτο λόγο ακυρώσεως προβάλλεται υπέρβαση εξουσίας (ultra vires)
                  
                  
                              —
                           
                           
                              Η προσφεύγουσα προβάλλει ότι τα έγγραφα που πρόκειται να δημοσιευθούν ως αποτέλεσμα της προσβαλλομένης αποφάσεως θα πρέπει να δημοσιευθούν αποκλειστικώς σε επεξεργασμένη μορφή, διότι η καθής προέβη σε ενέργεια (πρόταση ταξινομήσεως ουσίας) η οποία ρητώς δεν εμπίπτει στις αρμοδιότητές της.
                           
                        
            
                  2.
               
               
                  Με τον δεύτερο λόγο ακυρώσεως προβάλλεται παραβίαση θεμελιωδών αρχών του δικαίου της Ευρωπαϊκής Ένωσης
                  
                              —
                           
                           
                              Η προσφεύγουσα υποστηρίζει ότι η προσβαλλόμενη απόφαση είναι αποτέλεσμα διαδικασίας κατά την οποία τα δικαιώματά της άμυνας δεν έγιναν σεβαστά.
                           
                        
            
                  3.
               
               
                  Με τον τρίτο λόγο ακυρώσεως προβάλλεται παράβαση του άρθρου 63 του κανονισμού 1107/2009 (1)
                  
                  
                              —
                           
                           
                              Η προσφεύγουσα υποστηρίζει ότι μέρος των εγγράφων που πρόκειται να δημοσιευθούν ως αποτέλεσμα της προσβαλλομένης αποφάσεως περιέχει πληροφορίες που προκύπτουν από εσφαλμένη και μονομερή εκτίμηση, η δε δημοσίευσή τους θα έπληττε τα εμπορικά συμφέροντα της προσφεύγουσας.
                           
                        
            
         (1)  Κανονισμός (ΕΚ) 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (ΕΕ 2009, L 309, σ. 1).